物：一人执杓子并罐子、一人持皮袋并剑、一人执扇、一人执鎚、一人执火壶。帝问太史居仁曰：『此何神？主何灾福也？』张居仁奏曰：『此是五方力士，在天上为五鬼，在地为五瘟。名五瘟，春瘟张元伯、夏瘟刘元达、秋瘟赵公明、冬瘟钟仕贵，总管中瘟史文业。如现之者，主国民有瘟疫之疾，此为天行时病也。』帝曰：『何以治之，而得免矣？』张居仁曰：『此行病者，乃天之降疾，无法而治之。』于是其年国人病死者甚众。是时帝乃立祠，于六月二十七日，诏封五方力士为将军。青袍力士封为显圣将军，红袍力士封为显应将军，白袍力士封为感应将军，黑袍力士封为